stanford-oval/wikipedia huggingface dataset:
Sergei Stepašin

| Sergei Stepašin> Серге́й Степа́шин |
| --- | --- |
 Stepašin vuonna 1999.
Venäjän pääministeri
 12. toukokuuta 1999 – 9. elokuuta 1999  
Edeltäjä:  Jevgeni Primakov
Seuraaja:  Vladimir Putin
Henkilötiedot
Koko nimi:  Sergei Vadimovitš Stepašin
Syntynyt: 2. maaliskuuta 1952 Port Arthur, Neuvostoliitto
Puoliso:  Tamara Stepašina
Tiedot
Sotilaspalvelus
Sotilasarvo:  Kenraalieversti
Aiheesta muualla
www.ach.gov.ru/eng/about/chairman.php
Sergei Vadimovitš Stepašin (ven. Серге́й Вади́мович Степа́шин, s. 2. maaliskuuta 1952 Port Arthur, nyk. Dalian, Kiina), sisäministeriön joukkojen kenraaliluutnantti, oli Venäjän pääministerinä 12. toukokuuta 1999 – 9. elokuuta 1999.
Stepašin työskenteli Neuvostoliiton sisäministeriön (MVD) joukoissa vuoteen 1990 asti. Hän työskenteli sisäministeriön joukoissa ongelma-alueilla Bakussa, Ferganan laaksossa, Vuoristo-Karabahissa ja Suhumissa. Hänet valittiin kadettien nimittämänä Venäjän federaalisen sosialistisen neuvostotasavallan korkeimpaan neuvostoon Leningradista 1990, jossa hän oli valtion puolustuksen ja turvallisuuden komiteassa, kunnes korkein neuvosto korvattiin valtakunnanduumalla 1993. Stepašin erosi kommunistipuolueesta 19. elokuuta 1991 vallankaappausyrityksen jälkeen.
Presidentti Boris Jeltsin nimitti Stepašinin liittovaltion turvallisuuden varaministeriksi 1991–1993. Stepašin tuki Jeltsinia korkeinta neuvostoa vastaan 1993, kun panssarit hajottivat parlamentin. Hän sai mainetta "haukkana" ja Jeltsinin liittolaisena. Maaliskuussa 1994 Jeltsin nimitti hänet vastavakoilun johtoon (FSK, vuodesta 1995 FSB), missä virassa Stepašin yritti kaataa Džohar Dudajevin separatistisen tšetšeenihallituksen. Jeltsin kuitenkin erotti hänet 1995 tšetšeenijoukkojen hyökättyä Budennovskiin. Vuodesta 1997 maaliskuuhun 1998 hän toimi jälleen Tšernomyrdinin nimittämänä oikeusministerinä ja nimitettiin sisäministeriksi Primakovin hallitukseen huhtikuussa 1998. Stepašin on ollut 1994–1995 ja 1997– turvallisuusneuvoston jäsen.
Hän oli ensimmäinen varapääministeri ja nimitettiin aluksi vt. pääministeriksi Jeltsinin erotettua toukokuussa 1999 Jevgeni Primakovin. Stepašinia pidettiin kovan linjan kannattajana etenkin talousrikollisia vastaan. Hän johti ensimmäisiä vastatoimia tšetšeenijoukkojen hyökättyä Dagestaniin, mutta Putin korvasi hänet pääministerinä syyskuussa 1999.
Väitetään, että Stepašin oli vuonna 1999 vahva ehdokas Jeltsinin seuraajaksi Venäjän presidenttinä. Putinin sanotaan olleen aluksi vain vaihtoehtona hänelle. Stepašin liittyi pääministerinuransa jälkeen liberaalipuolue Jablokoon ja oli ehdokkaana duuman vaaleissa. Putin nimitti Stepašinin vuonna 2000 valtion auditiokomission (tilintarkastustuomioistuimen) johtajaksi, jota tehtävää hän hoiti vuoteen 2013 asti. Vuodesta 2014 hän on johtanut valtion korporaatiomuotoista kuntatalouden kehitysrahastoa.
Semjonovštšina

| Semjonovštšina Семёновщина |
| --- | --- |
 Semjonovštšinan Pyhän Simeonin tsasouna.
 Semjonovštšina
 Koordinaatit: 57°55′18″N, 32°42′7″E 
Valtio:  Venäjä
Subjekti:  Novgorodin alue
Piiri:  Valdai
Hallinto:  
 – Asutustyyppi:  maalaiskunta
Pinta-ala:  
 – Kokonaispinta-ala:  341 km²
Väkiluku (2009):  900
 
 Kunnan kotisivu 
Infobox OKVirheellinen NIMI-arvo: 
Semjonovštšina (ven. Семёновщина) on maalaiskunta ja sen keskuskylä Novgorodin alueen Valdain piirissä Venäjällä. Kunnan pinta-ala on 341 neliökilometriä. Kylässä on vajaat 300 ja kunnassa 900 asukasta (vuonna 2009).
Semjonovštšinan kunta rajoittuu pohjoisessa Valdain piirin Ljubnitsan, lännessä Jaželbitsyn ja kaakossa Ivantejevon kuntiin sekä etelässä ja lännessä Demjanskin piiriin. Pinta-alasta 77,6 % on metsää ja 16,5 % maatalousmaata. Keskuskylän lisäksi kuntaan kuuluu 27 kylää: Bojary, Bolšoje Zamošje, Dobrilovo, Domaši, Fišuki, Holmy, Jablonka, Jazvištši, Karpeja, Kirillovštšina, Kopeinik, Kotjaty, Krasivitsy, Kujany, Makuši, Mirohny, Podolskaja, Poivištši, Rutšji, Ryžoha, Sosnino, Sosnitsy, Suhaja Niva, Zaborovje, Zehovo, Žitno ja Zlodari.
Semjonovštšinan kautta kulkee Demjanskista M10-valtatielle Jaželbitsyyn johtava maantie. Tärkeimpiä työnantajia ovat julkiset palvelut. 88 % työvoimasta työskentelee kunnan ulkopuolella.
Kunnassa toimii lastentarha, koulu ja kaksi ensiapuasemaa. Kulttuurilaitoksia ovat kylien kerhotalot ja kirjastot. Nähtävyyksiin kuuluvat muinaiset hautapaikat ja kulttikivet sekä toisen maailmansodan muistomerkit.
Aiheesta muualla

Semjonovštšinan kunnan sivusto (venäjäksi)
Sadao Bekku

Sadao Bekku (jap. 別宮貞雄; 24. toukokuuta 1922 Tokio – 12. tammikuuta 2012 Tokio) oli japanilainen säveltäjä.
Bekku opiskeli Tokion keisarillisessa yliopistossa kokeellista fysiikkaa. Tultuaan palkituksi yhdestä sävellyksistään hän matkusti Pariisiin suorittamaan opintoja Olivier Messiaenin ja Darius Milhaud'n johdolla. Bekkun tuotantoon kuuluu muun muassa viisi sinfoniaa, ooppera Arima no Miko ja elokuvamusiikki teokseen Matango (1963). Hänen musiikissaan on kuultavissa ranskalaisen musiikin ja jazzin vaikutteita.
Bekku kuoli 89-vuotiaana. Hänen teoksiaan on julkaistu levytettyinä BIS-, Camera Records - ja Naxos-levymerkeillä.
Aiheesta muualla

Sadao Bekku Internet Movie Databasessa. (englanniksi)
Samuel Pierpont Langley

| Samuel Pierpont Langley |
| --- | --- |

Henkilötiedot
Syntynyt: 22. elokuuta 1834 Boston, Massachusetts, Yhdysvallat
Kuollut: 27. helmikuuta 1906 (71 vuotta) Aiken, Etelä-Carolina, Yhdysvallat
Koulutus ja ura
Tutkimusalue:  Tähtitiede, ilmailu ja fysiikka
   
 Nimikirjoitus
Samuel Pierpont Langley (22. elokuuta 1834 Boston, Massachusetts, Yhdysvallat – 27. helmikuuta 1906 Aiken, Etelä-Carolina, Yhdysvallat) oli yhdysvaltalainen fyysikko ja tähtitieteilijä. Hän rakensi ensimmäisen bolometrin mittaamaan Auringon sähkömagneettista säteilyä. Langley on myös yksi aerodynamiikan pioneereista.
Ura

Jätettyään insinööri- ja arkkitehtitoimensa Langley tuli Harvardin yliopiston observatorion apulaisastronomiksi vuonna 1865. Hänet nimitettiin vuonna 1866 Yhdysvaltain laivastoakatemian matematiikan apulaisprofessoriksi ja seuraavana vuonna Pittsburghin Allegheny-observatorion johtajaksi, ja hän toimi tässä tehtävässä siihen asti, kunnes hänet valittiin vuonna 1887 Smithsonian-instituutin sihteeriksi Washingtoniin.
Langleyn vuonna 1870 aloittamat tutkimukset auringon säteilystä ovat toimitetut erityisen herkillä bolometreillä, sekä osaksi mahdollisimman soveliaissa olosuhteissa, ja johtivat huomattaviin tuloksiin. Muun muassa hän määritti vuonna 1883 aurinkovakion arvon. Myöskin kuun säteilyä Langley tutki samalla tapaa. Hänen lukuisista julkaisuista astrofysiikan alalla mainittakoon The new spectrum (1900). Smithsonian-instituutin sihteerinä Langley lisäsi tähän laitokseen muun muassa astrofysikaalisen observatorin vuonna 1891 sekä toimi tarmokkaasti koko laitoksen johtomiehenä, jättämättä kuitenkaan puhtaasti tieteellisiä harrastuksiaan, joihin myöskin ovat laskettavat hänen tekemänsä tutkimukset lentotekniikan alalla (julkaisu Aerodynamic Experiments, 1891). 6. toukokuuta 1896 hänen suunnittelemansa miehittämätön ja katapultilla laukaistu lentokone lensi noin 1 200 metriä. 7. lokakuuta 1903 Langleyn suunnittelema lentäjän ohjaama lentokone syöksyi lähes välittömästi laukaisun jälkeen Potomac-jokeen, mutta koelentäjä selviytyi syöksystä hengissä.
Langleyn mukaan on nmetty muun muassa langley-mittayksikkö ja Yhdysvaltain laivaston USS Langley -lentotukialus.
Aiheesta muualla

Kuvia tai muita tiedostoja aiheesta Samuel Pierpont Langley Wikimedia Commonsissa
Langleyn höyryvoimalla toimiva lentokone ilmassa 6. toukokuuta 1896. Kuvan otti Alexander Graham Bell.
Sergei Surovikin

Sergei Surovikin
Sergei Vladimirovitš Surovikin (ven. Серге́й Влади́мирович Сурови́кин; s. 11. lokakuuta 1966 Novosibirsk) on venäläinen kenraali. Hänellä on Venäjän federaation sankarin arvonimi. Vuodesta 2017 lähtien hän on ollut Venäjän ilma- ja avaruusvoimien komentaja.
Neuvostoliiton vallankaappausyrityksen (1991) aikaan Surovikinin komentamat joukot ampuivat neuvostojärjestelmää vastustaneita mielenosoittajia Moskovassa. Kolme mielenosoittajaa kuoli, ja Surovikin joutui pidätetyksi, mutta hänet vapautettiin noin puoli vuotta myöhemmin. Vuonna 1995 Surovikin sai tuomion laittomasta asekaupasta, mutta tuomio kumottiin myöhemmin. Vuonna 2004 häntä syytettiin alaistensa pahoinpitelemisestä.
Surovikin on palvellut suurimman osan urastaan jalkaväessä. Vuonna 2017 hän oli venäläisjoukkojen komentaja Syyriassa ensimmäisen kerran. Vuonna 2020 Human Rights Watch nimesi hänet yhdeksi sotilasjohtajista, joiden komennuksessa Syyrian ihmisoikeusrikokset voitiin tehdä. Syyrian lisäksi Surovikinilla on armeijakokemusta Afganistanista, Tšetšeniasta sekä Tadžikistanista.
Sergei Surovikin, 2022
8. lokakuuta 2022 Venäjän puolustusministeriö ilmoitti Surovikinin nimityksestä Ukrainan sodan komentajaksi. Hän oli jo kesästä 2022 saakka ollut vastuussa Venäjän joukoista Etelä-Ukrainan alueella. Nimitys koko sodan komentajaksi seurasi Venäjän armeijan Ukrainassa kärsimiä vakavia tappioita, jotka olivat herättäneet avointa kritiikkiä sodanjohtoa kohtaan. Wagner-ryhmän omistaja Jevgeni Prigožinin luonnehdinnan mukaan Surovikin on "Venäjän armeijan ammattitaitoisin komentaja". Sotilasanalyytikko Michael Kofman on todennut Surovikinin tulleen tunnetuksi "melko häikäilemättömänä komentajana." Jo tammikuussa 2023 kenraali Valeri Gerasimov otti paikan uutena Ukrainan operaation johtajana ja Surovikinista tuli hänen apulaisjohtajansa.
Trenton

| Trenton |
| --- | --- |
 Näkymää keskustaan Delawarejoen yli.
 lippu
 Trenton Mercerin piirikunnan kartalla.
 Trenton
 Koordinaatit: 40°13′26″N, 74°45′49″W 
Valtio:   Yhdysvallat
Osavaltio:  New Jersey
Piirikunta:  Mercer
Väkiluku (2010):  84 913
 
 www.trentonnj.org 
Infobox OKVirheellinen NIMI-arvo: 
Trenton on Yhdysvaltojen New Jerseyn osavaltion pääkaupunki ja Mercerin piirikunnan hallintokeskus. Trenton on ollut New Jerseyn osavaltion pääkaupunki vuodesta 1790 ja historiansa aikana hetkittäin se on toiminut myös käytännössä Yhdysvaltojen pääkaupunkina. Vuoden 2010 väestönlaskennan mukaan sen asukasluku oli 84 913.
Maantiede

Trenton sijaitsee New Jerseyn osavaltion keskiosassa Delawarejoen varrella Mercerin piirikunnassa. Matkaa Newarkiin koillisessa on noin 33 kilometriä ja New Yorkin kaupunkiin noin 64 kilometriä. Philadelphia Pennsylvaniassa sijaitsee Trentonista noin 45 kilometriä lounaaseen ja New Yorkin kaupunki 89 kilometriä koilliseen. Kaupungin läpi kulkee Assunpink Creek. Kaupunki on myös Delawarejoen purjehduskelpoisen osan päätepiste.
Talous

Trentonin suurimpiin työnantajatahoihin kuuluvat osavaltion, piirikunnan ja kunnan hallinto. Huomattavia työnantajia ovat myös koulutus- ja terveydenhoitoalat. Perinteinen teollisuus on taantunut palvelualojen kustannuksella. Kaupunki on sittemmin yrittänyt panostaa esimerkiksi matkailuun ja viihdealaan. Kaupunki on myös suhteellisen lähellä monia korkean teknologian alan keskuksia samalla, kun sen maan hinta ja asumiskustannukset ovat esimerkiksi New Yorkia huomattavasti alemmat.
Kotitalouksien keskimääräiset vuosittaiset ansiot Trentonissa aikavälillä 2014–2018 olivat 35 387 USD ja henkilöä kohden 18 473 USD. 28,4 % väestöstä eli köyhyysrajan alapuolella.
Väestö

Kaupungin asukasluku oli vuoden 2010 väestönlaskennan mukaan 84 913 ja vuoden 2019 arvion mukaan 83 203. Kaupungin asukkaista 41,1 % oli taustaltaan valkoisia (latinot pois lukien 12,9 %), 50,7 % afroamerikkalaisia, 36,4 % latinoja mistä tahansa rodusta ja 1,2 % aasialaisia. 37 % kaupungin asukkaista puhui kotonaan jotakin muuta kieltä, kuin englantia ja 23,3 % kaupungin asukkaista oli syntynyt ulkomailla.
Afroamerikkalaisista tuli ensi kertaa kaupungin väestön enemmistö vuoden 2000 väestönlaskennassa. Samalla naapurikunta Hamilton Township ohitti Trentonin väkiluvussaan.
Koulutus

College of New Jersey perustettiin Trentonissa vuonna 1855, mutta se sijaitsee nykyisin naapurikaupunki Ewingissä. Riderin yliopisto sijaitsee Lawrencevillessä.
Aiheesta muualla

Kuvia tai muita tiedostoja aiheesta Trenton Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren 
Trentonin kartta.
The Capture of the Hessians at Trenton, December 26, 1776, John Trumbullin maalaus Trentonin taistelusta.
New Jersey State House.
New Jerseyn kuvernöörin toimisto.
Tony Hawk: Shred

| Tony Hawk: Shred |
| --- | --- |

Kehittäjä:  Robomodo
Julkaisija:  Activision
Pelisarja:  Tony Hawk’s
Julkaistu:  NA 26. lokakuuta 2010 EU 29. lokakuuta 2010 AUS 17. lokakuuta 2010
Lajityyppi:  Urheilupeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 3 
Alusta:  PlayStation 3, Wii, Xbox 360
Lisää peliartikkeleitaVideopelien teemasivulla
Infobox OK : 
Tony Hawk: Shred on Robomodon kehittämä ja Activisionin julkaisema rullalautailuaiheinen urheilupeli. Peli on julkaistu vuonna 2010 PlayStation 3:lle, Wiille ja Xbox 360:lle.
Peli on myös Tony Hawk’s -pelisarjan yhdestoista osa.
Pelaaminen

Pelissä on lattialle asetettava rullalautaohjain, jota käytetään tavallisen peliohjaimen sijaan.
120 dollarin hintaista ohjainta käytettiin Robomodon edeltävässä pelissä Tony Hawk: Ride, jolloin ohjainta kritisoitiin sen hinnasta.
Vastaanotto

Pelillä on Metacritic-kerääjäsivustolla 56/100 pistettä.
Myynti

Peli myi vain 3 000 kappaletta Yhdysvalloissa ensimmäisen viikon aikana julkaisun jälkeen.
Julkaisun jälkeen Robomodo ilmoitti 60 työpaikan vähentämisestä ja että kehittäjä ei jatka saman sarjan parissa.
Aiheesta muualla

Tony Hawk: Shred MobyGamesissa (englanniksi)
-pelisarja
| --- | --- |
Pääsarja:   Pro Skater 1  2  3  4  5  Underground 1  Underground 2  American Wasteland  Project 8  Proving Ground 
Sisarsarjat:   Downhill Jam  Motion  Ride  Shred 
Uudelleenjulkaisut:   Pro Skater 2x  Underground 2: Remix  American Sk8land  Pro Skater HD
Salmijärvi (Kuru, Vehmaanperä)

| Salmijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°55′10″N, 23°32′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Vuorijärveen 
Järvinumero:  35.345.1.006
Mittaustietoja
Pinnankorkeus:  167,4 m  
Rantaviiva:  1,521 km  
Pinta-ala:  3,854 ha  
Saaria:  ei saaria 
 fiSalmijärvi 
Salmijärvi  on Pirkanmaalla Ylöjärvellä Vehmaanperän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,9 hehtaaria ja se on 550 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Sikkilänjoen yläosan valuma-alueeseen (35.345) se kuuluu. Järven vedenpinnan korkeus on 167,4 metriä mpy.
Salvatore Sciarrino

Salvatore Sciarrino
Salvatore Sciarrino (s. 4. huhtikuuta 1947 Palermo) on italialainen säveltäjä ja yksi eurooppalaisen avantgardemusiikin johtavista nimistä. Hän oli lapsena kiinnostunut kuvataiteista ja aloitti musiikin opiskelun itsenäisesti vuonna 1959. Häneen vaikutti merkittävästi Luigi Nonon tuotanto. Sciarrino on opettanut muun muassa konservatorioissa Milanossa (1974–1983), Perugiassa (1983–1987) ja Firenzessä (1987–1996). Hänen diskografiansa käsittää noin 80 levyä.
Sciarrinon tuotantoon kuuluu muun muassa kamarimusiikkiteoksia, viisi pianosonaattia ja näyttämömusiikkia/oopperoita.
Aiheesta muualla

Virallinen kotisivu (italiaksi), (englanniksi)
Salmijärvi (Kuru)

| Salmijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°55′20″N, 23°41′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  oja Isoon Särkijärveen 
Järvinumero:  35.359.1.003
Mittaustietoja
Pinnankorkeus:  129,6 m  
Rantaviiva:  2,384 km  
Pinta-ala:  5,703 ha  
Saaria:  ei saaria 
 fiSalmijärvi 
Salmijärvi  on Pirkanmaalla Ylöjärvellä Kurun kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 5,7 hehtaaria ja se on 1,0 kilometriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 2,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Iso Särkijärven valuma-alueeseen (35.359) se kuuluu. Järven vedenpinnan korkeus on 129,6 metriä mpy.
Tobias Sammet

| Tobias Sammet |
| --- | --- |
 Tobias Sammet Wackenissa vuonna 2015.
Henkilötiedot
Syntynyt: 21. marraskuuta 1977 (ikä 46)
Muusikko
Aktiivisena:  1992–
Tyylilajit:  heavy metal, power metal
Soittimet:  laulu basso kosketinsottimet
Yhtyeet:  Edguy, Avantasia
Aiheesta muualla
www.tobiassammet.com
  [ Muokkaa Wikidatassa ] [ ohje ]  
Tobias Sammet esiintymässä Gods of Metal -festivaaleilla vuonna 2006.
Tobias Sammet (s. 21. marraskuuta 1977 Fulda, Länsi-Saksa) on saksalainen laulaja. Hän on power metalia soittavan Edguyn keulahahmo ja pääasiallinen lauluntekijä sekä Avantasia-projektin kehittäjä.
Ura ja elämä

Sammetin musiikkiharrastus alkoi seitsemänvuotiaana, kun hän oppi soittamaan urkuja[lähde? ]. Hän perusti Edguyn vuonna 1992 ollessaan 14-vuotias koulukavereidensa Jens Ludwigin, Dominik Storchin ja Dirk Sauerin kanssa. Yhtyeen ensimmäiset demot, Children of Steel ja Evil Mind, julkaistiin 1994 ja ensimmäinen täyspitkä albumi Savage Poetry 1995. Yhtye on ollut välillä tauolla Sammetin keskittyessä Avantasia-projekteihin. Yhtyeen viimeisin levy on vuodelta Space Police - Defenders of the Crown 2014.
Vuonna 1999 Sammet ryhtyi suunnittelemaan monien vierailevien muusikoiden tähdittämää metallioopperaa. Avantasia-projekti oli alun perin kertaluonteinen studioprojekti, jota Sammet teki Edguyn rinnalla. Projekti jatkui useiden levyjen mittaiseksi ja vuonna 2018 julkaistiin kahdeksas albumi Moonglow. Jokainen Avantasia-albumi sisältää erilaisen konseptin ja kertomuksen. Kullakin albumilla on vaihtuvia vierailevia artisteja kuten Geoff Tate, Alice Cooper, Klaus Meine, Sharon den Adel, Kai Hansen, Timo Tolkki, Joe Lynn Turner, Michael Kiske ja Candice Night.
Levytykset > Edguy > Albumit

Savage Poetry (1995)
Kingdom of Madness (1997)
Vain Glory Opera (1998)
Theater of Salvation (1999)
The Savage Poetry (uudelleennauhoitettu versio vuoden 1995 albumista, 2000)
Mandrake (2001)
Burning Down the Opera (live, 2003)
Hellfire Club (2004)
Hall of Flames (kokoelma, 2004)
Rocket Ride (2006)
Tinnitus Sanctus (2008)
Age of the Joker (2011)
Space Police – Defenders of the Crown (2014)
Levytykset > Edguy > Singlet ja EP:t

Painting on the Wall (2001)
King of Fools (2004)
Lavatory Love Machine (2004)
Superheroes (2005)
Levytykset > Avantasia

Avantasia (EP, 2000)
The Metal Opera (2001)
The Metal Opera Part II (2002)
Lost in Space Part 1 (EP, 2007)
Lost in Space Part 2 (EP, 2007)
The Scarecrow (2008)
The Wicked Symphony (2010)
Angel of Babylon (2010)
The Mystery of Time (2013)
Ghostlights (2016)
Moonglow (2018)
Aiheesta muualla

Wikimedia Commonsissa on kuvia tai muita tiedostoja aiheesta .
Tobias Sammetin sivusto (englanniksi, saksaksi)
Edguyn sivusto (englanniksi, saksaksi)
Total War: Attila

| Total War: Attila |
| --- | --- |

Kehittäjä:  Creative Assembly
Julkaisija:  Sega
Jakelija:  Steam ja Humble Store
Pelisarja:  Total War
Julkaistu:   17.helmikuuta 2015
Lajityyppi:  strategiapeli
Pelimuoto:  yksinpeli, moninpeli
Ikäluokitus:  PEGI: 16
Alusta:  Linux, OS X, Microsoft Windows
Jakelumuoto:  Steam
Lisää peliartikkeleitaVideopelien teemasivulla
Infobox OK  : 
Total War: Attila on Creative Assemblyn kehittämä ja Segan julkaisema strategiapeli, joka on julkaistu vuonna 2015 Linux-, OS X- ja Microsoft Windows-alustoille.
Peli kuuluu Total War -sarjaan ja on saanut nimensä Attilasta.
Pelaaminen

Peli kuuluu Total War -sarjan Rooma-trilogiaan päättyen Rooman tuhoon.
Pelissä voi valita useista heimoista roomalaiset ja hunnit mukaan lukien. Jokaisella heimolla on eri kampanjat.
Peli on haastava myös alhaisilla vaikeustasoilla.
Lisäosat

Pelille on julkaistu useita lisäosia kuten:
Total War: Attila The Last Roman
Total War: Attila Age of Charlemagne
Vastaanotto

Peliä on kritisoitu heikosta tiedon esittämisestä ja hankalista valikkonäytöistä.
Pelillä on 80/100 pistettä Metacritic-kerääjäsivustolla.
Peli on saanut arvosanaksi 83 % PC Gamerin arvostelussa.
Peli on saanut arvosanaksi 8.0/10 Polygon-sivuston arvostelussa.
Aiheesta muualla

Total War: Attila MobyGamesissa (englanniksi)
-pelisarja
| --- | --- |
Virallinen pääsarja:   Shogun Mongol Invasion  Medieval Viking Invasion  Rome Barbarian Invasion  Alexander  Medieval II Kingdoms  Empire The Warpath Campaign  Napoleon  Shogun II  Rome II  Attila  Saga: Thrones of Britannia  Three Kingdoms  Saga: Troy 
Fiktiivinen maailma:   Total War: Warhammer  Total War: Warhammer II 
Muut:   Spartan: Total Warrior  Stormrise  Viking: Battle for Asgard
Salmijärvi (Karstula)

| Salmijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°52′40″N, 25°08′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Enonjärven valuma-alue (14.46)
Laskuoja:  metsäoja 
Järvinumero:  14.465.1.005
Mittaustietoja
Pinnankorkeus:  170,7 m  
Pituus:  490 m  
Leveys:  190 m  
Rantaviiva:  1,321 km  
Pinta-ala:  4,595 ha  
Tilavuus:  0,0001944 km³ 
Keskisyvyys:  4,23 m  
Suurin syvyys:  8,5 m  
Saaria:  ei saaria 
 fiSalmijärvi 
Salmijärvi  on Keski-Suomessa Karstulassa  Isokylän lähellä sijaitseva järvi.
Maantietoa

Järvi on 490 metriä pitkä, 190 metriä leveä, ja sen pinta-ala on 4,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 194 400 kuutiometriä. Sen keskisyvyys on 4,2 metriä ja suurin syvyys on 8,5 metriä. Sen rantaviivan pituus on 1,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Tyräjärven valuma-alueeseen (14.465) se kuuluu. Järven vedenpinnan korkeus on 170,7 metriä mpy.
Tomcattin’

| Tomcattin' Blackfoot |
| --- | --- | --- |

Studioalbumin tiedot
 Julkaistu: Kesäkuu 1980
 Tuottaja(t): Al Nalli, Henry Weck
 Tyylilaji: Southern rock, Hard rock
 Kesto: 40.35
 Levy-yhtiö: Atco Records
Listasijoitukset
  #50
Blackfootin muut julkaisut
| Strikes 1979 | Tomcattin' 1980 | Marauder 1981 |
Tomcattin' on Blackfootin studioalbumi vuodelta 1980.
Kappaleet

Warped – 4.10 (säv. Medlocke/Spires)
On the Run – 3.59 (säv. Medlocke/Spires)
Dream On – 5.14 (säv. Medlocke/Spires/Walker)
Street Fighter – 2.30 (säv. Medlocke/Spires/Hargrett)
Gimme, Gimme, Gimme – 4.00 (säv. Medlocke/Spires)
Every Man Should Know (Queenie) – 3.42 (säv. Medlocke/Spires)
In the Night – 3.49 (säv. Medlocke/Spires)
Reckless Abandoner – 5.07 (säv. Medlocke/Spires)
Spendin' Cabbage – 3.15 (säv. Medlocke/Spires)
Fox Chase – 4.22 (säv. R. Medlocke/Spires/S. Medlocke)
Kokoonpano

Rick "Rattlesnake" Medlocke – laulu, kitara
Charlie Hargrett – kitara
Greg T. Walker – basso, laulu
Jakson "Dr. Jakson Thunderfoot" Spires – rummut